CELEX: 62010TN0096
Language: fi
Date: 2010-02-17 00:00:00
Title: Asia T-96/10: Kanne 17.2.2010 — Rütgers Germany ym. v. ECHA

1.5.2010   
            
            
               FI
            
            
               Euroopan unionin virallinen lehti
            
            
               C 113/66
            
         Kanne 17.2.2010 — Rütgers Germany ym. v. ECHA
   (Asia T-96/10)
   2010/C 113/98
   Oikeudenkäyntikieli: englanti
   
      Asianosaiset
   
   
      Kantajat: Rütgers Germany GmbH (Castrop-Rauxel, Saksa), Rütgers Belgium NV (Zelzate, Belgia), Deza, a.s. (Valašské Meziříčí, Tšekin tasavalta), Koppers Denmark A/S (Nyborg, Tanska), Koppers UK Ltd (Scunthorpe, Yhdistynyt kuningaskunta) (edustajat: asianajajat K. Van Maldegem ja R. Cana sekä solicitor P. Sellar)
   
      Vastaaja: Euroopan kemikaalivirasto (ECHA)
   
      Vaatimukset
   
   
               —
            
            
               on todettava, että kanne voidaan ottaa tutkittavaksi ja että se on perusteltu
            
         
               —
            
            
               kanteen kohteena oleva toimi on kumottava osittain siltä osin kuin se koskee antraseeniöljyä ja antraseeniliisteriä
            
         
               —
            
            
               Euroopan kemikaalivirasto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii kumoamaan osittain Euroopan kemikaaliviraston (ECHA) päätöksen (ED/68/2009), joka koskee antraseeniöljyn ja antraseeniliisterin (CAS-numero 90640-81-6) tunnistamista aineeksi, joka täyttää asetuksen (EY) N:o 1907/20061 (1) (jäljempänä REACH-asetus) 57 artiklan d ja e kohdassa asetetut edellytykset REACH-asetuksen 59 artiklan mukaisesti.
   Kantajan tietoon ECHA:n lehdistötiedotteen välityksellä tulleen riidanalaisen päätöksen perusteella antraseeniöljy (liisteri) sisällytettiin niiden 14 kemiallisen aineen luetteloon, jotka mahdollisesti sisällytetään erityistä huolta aiheuttavien aineiden luetteloon niiden mahdolliseksi sisällyttämiseksi REACH-asetuksen liitteeseen XIV. Riidanalaisessa toimessa todettiin, että syitä antraseeniöljyn (liisterin) tunnistamiseksi erityistä huolta aiheuttavaksi aineeksi ovat se, että aine on syöpää aiheuttava ja perimää vaurioittava sekä hitaasti hajoava ja erittäin voimakkaasti kertyvä REACH-asetuksen liitteessä XIII säädetyn mukaisesti.
   Kantajat katsovat, että riidanalainen toimi on REACH-asetuksessa säädettyjen, erityistä huolta aiheuttavien aineiden tunnistamista koskevien sääntöjen vastainen ja vetoavat kanteensa tueksi neljään kanneperusteeseen, jotka ovat samat kuin asiassa T-94/10, Rütgers Germany ym. vastaan ECHA.
   
      (1)  Kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18.12.2006 annettu Euroopan parlamentin ja neuvoston asetus (EY) N:o 1907/2006 (EUVL L 396, s. 1)